CELEX: C2007/140/50
Language: mt
Date: 2007-06-23 00:00:00
Title: Kawża T-120/07: Rikors ippreżentat fis- 16 ta' April 2007 — MB Immobilien u MB System vs Il-Kummissjoni

23.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 140/29
            
         Rikors ippreżentat fis-16 ta' April 2007 — MB Immobilien u MB System vs Il-Kummissjoni
   (Kawża T-120/07)
   (2007/C 140/50)
   Lingwa tal-kawża: Il-Ġermaniż
   Partijiet
   
      Rikorrenti: MB Immobilien Verwaltungs GmbH (stabbilita f'Neukirch/Lausitz, il-Ġermanja) u MB System GmbH & Co. KG (stabbilita f'Nordhausen, il-Ġermanja) (rappreżentant: G. Brüggen, Rechtsanwalt).
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               l-annullament tad-Deċiżjoni tal-Kummissjoni K(2007) 130 finali, ta' l-24 ta' Jannar 2007, dwar għajnuna mill-Istat Nru C 38/2005 (ex NN 52/2004) mill-Ġermanja lil Biria Gruppe
            
         
               —
            
            
               tikkundanna lill-Kummissjoni tal-Komunitajiet Ewropej tbati l-ispejjeż.
            
         Motivi u argumenti prinċipali
   Ir-rikkorrenti jikkontestaw id-Deċiżjoni tal-Kummissjoni K(2007) 130 finali, ta' l-24 ta' Jannar 2007, li fiha ġie deċiż li l-għajnuna mill-Istat mogħtija mill-Ġermanja, li tinkludi fiha tliet miżuri favur Bike Systems GmbH & Co. Thüringer Zweiradwerk KG, Sachsen Zweirad GmbH u Biria GmbH (li wara saret Biria AG) ma kinitx kompatibbli mas-suq komuni.
   L-ewwel rikorrent huwa s-suċċessur legali ta' Biria AG, it-tieni wieħed huwa dak ta' Bike Systems GmbH & Co. Thüringer Zweiradwerk KG. Ir-rikorrenti jgħidu li huma ġew milquta direttament u individwalment mid-deċiżjoni kkontestata.
   Fl-ewwel lok, in sostenn tar-rikors tagħhom, ir-rikorrenti jgħidu li d-dritt Komunitarju nkiser bl-interpretazzjoni żbaljata ta' regolament dwar l-għajnuna approvat. F'dan ir-rigward, huma jgħidu li l-Kummissjoni naqset milli tibbaża d-deċiżjoni tagħha fuq id-definizzjoni ta' impriża f'diffikultà li tinsab fir-Regolament dwar l-għajnuna li approvat.
   Il-Kummissjoni kompliet tikser id-dritt Komunitarju bl-evalwazzjoni żbaljata tal-provi. Ir-rikorrenti jgħidu li, kuntrarjament għal dak li ssostni l-Kummissjoni, l-impriżi milquta mid-deċiżjoni kkontestata ma kinux impriżi f'diffikultà fiż-żmien meta ngħatat l-għajnuna.
   Barra minn hekk, ir-rikorrenti jgħidu li d-dritt Komunitarju nkiser minħabba żbalji serji fil-motivazzjonijiet.